Ole Sohn (SF), 2003-05-08:
Lidt høflighed tilsiger at sige tak til regeringen for besvarelserne, om end der ikke var noget overraskende i besvarelserne.
Desværre er det ikke noget overraskende nyt, det erkender jeg.
Jeg havde håbet på, at regeringen havde satset lidt mere på det ene begreb, som beskæftigelsesministeren dog trods alt gav udtryk for undervejs, nemlig de strukturelle ændringer, for at løse nogle af de opgaver, vi står overfor.
Uden at skulle bevæge mig ind i debatten, som vi har været igennem tidligere,
Tværtimod er man på vej den modsatte vej
med en stigende ledighed.
Så er det rigtigt, at den internationale udvikling ikke giver grund til optimisme
, og man kan måske ikke helt forlade sig på, at det er dér, løsningen skal findes.
Jeg var inde på det med udviklingen i Tyskland og Frankrig, som forværres, og USA, som lever for lånte penge.
Vi ved, at når arbejdsløsheden stiger, sker der faktisk også det helt naturligt, at der kommer en øget marginalisering og en øget udstødning på arbejdsmarkedet.
Der er flere, der søger førtidspension, der er flere, der søger efterløn, der er faktisk også blandt dem, vi får ind via det rummelige arbejdsmarked - eksempelvis fleksjobbere - en markant stigende arbejdsløshed i dag.
Vi kan se, at der er en lang række nyuddannede, som vi har investeret uddannelse i, som har svært ved at komme ind og bruge deres uddannelse og udnytte deres kompetencer.
har ramt utrolig hårdt i amterne og kommunerne.
Nu har vi gennem nogle timer haft en debat om procentsatser, og jeg ved, at man under en tidligere debat for 1 måned siden havde en meget følelsesladet debat om det følelsesladede skattetryk - det er det der med, hvad folk føler de betaler - og om, hvad man kan bruge tal til.
Jeg tror, det vil være klogt af os alle sammen at prøve at tage ud og konstatere, hvordan virkeligheden er ude i amterne og kommunerne.
Virkeligheden er, at der skal foretages markante nedskæringer, og det er sådan set ret naturligt, for under den forrige regering, under SR-regeringen, var der en vækst i det offentlige forbrug, når man renser den for inflation, på 2,23 pct., og nu er vi nede på 0,63 pct.
Det er klart, at det selvfølgelig kan mærkes ude i kommunerne.
Jeg synes da bare, man skal erkende, at man ikke ønsker de muligheder for amter og kommuner, der har været hidtil, og det er klart, at det gør, at hjemmehjælpen selvfølgelig ikke kan have den samme styrke som hidtil osv.
Der, hvor jeg havde håbet, at regeringen ville komme lidt ind, var omkring det at lægge an til reformer, som kunne være med til at fordele værdierne i samfundet anderledes, sådan at vi netop kunne være med til at sætte ind over for de udsatte.
Der var ikke noget som helst om skattereformen, bortset fra den minimale skattelettelse der ligger.
Der var ikke nogen ideer til reform af pensionssytemet, hvor vi kan se et stadig stigende skel mellem fattige og rige pensionister, eller omkring børnecheckens udvikling.
Jeg synes, det er en utrolig fattig måde, regeringen har taklet det på.
Det tror jeg også er en af årsagerne til, at vi kan se, at problemerne i samfundet vil udvikle sig i en skæv retning.
Derfor skal jeg fremsætte følgende: Forslag til vedtagelse
»Idet Folketinget konstaterer - at regeringens politik over for amter og kommuner allerede har ført til nedskæringer af velfærden, - at regeringen har gennemført et skattestop, strafbestemmelser over for kommuner og amter samt en skatteaftale med Dansk Folkeparti, og har som konsekvens heraf beskåret vækstrammen for det offentlige forbrug med en tredjedel i 2004 og halveret den i 2005, og - at denne politik vil føre til nedskæringer i velfærden samt give en yderligere stigning i arbejdsløsheden opfordrer Folketinget regeringen til - at fremkomme med forslag til nødvendige omlægninger og reformer af skattesystemet, der bl.a. indebærer en retfærdig beskatning af Nordsøenergien og de multinationale selskaber, - at skabe grundlag for en væsentlig udvidelse af vækstrammen til gavn for ældreomsorg, sundhedsvæsen, folkeskolen, børnepasning og de svageste grupper i samfundet, og - at fremrykke en række offentlige investeringer inden for bl.a. boligbyggeri, folkeskolen, vedvarende energi og den kollektive trafik.«